Omnibus presentes litteras inspecturis: Joannes abbas S. Mariani, ordinis Premonstratensis, Joannes abbas S. Petri ordinis S. Augustini, G. archidiaconus Autissiodorensis, M. Archidiaconus in ecclesia Autissiodorensi, prior S. Eusebii, Gaufridus prior de Testis, civitatis et diecesis Autissiodorensis, salutem in Domino sempiternam. Notum facimus universis quod anno Domini millesimo ducentesimo octogesimo primo, die mercurii post Pentecostes, nos omnes existentes in aula superiori reverendi patris, miseratione divina, Autissiodorensis episcopi, vidimus et audivimus quod nobilis vir Robertus de Flandria, comes Nivernensis, fecit homagium ligium dicto domino Autissiodor. episcopo, de feodo quod tenebat ab eodem episcopo, videlicet de terra et omni baronia et castellania de Donziaco, de Conada, de S. Salvatore, et de Murato, de dicto feodo et pertinentiis eorumdem: quo facto prefatus episcopus investivit eumdem comitem de dicto feodo. Hec autem omnia facta fuerunt, nobis omnibus atque Stephano succentore ecclesie Autissiodorensis, magistro Hugone de Hermento, Petro de Appoigniaco, Guillermo de Noa, Stephano sacrista, Henrico de Nivernis, Jacobo de S. Germano, Hugone de Sancto-Jamgulpho, Regnaudo de Mimochiis, Johanne de Brahyo, Petro Viarii, Guidone Jacobo de Romanis, et Girardo de Villasuper-Arcie canonicis Autissiodorensib. Galterio de Arceio vicecomite de Clameciaco, Hugone de Perreria, domino Sacleriarum, Johanne de Montibus, Guillermo de Arceyo, Joanne de Viriaco, Petro de Penulo, militibus, Adam dicto Bourdon, Regnaudo Pantin et magistro Guillermo de Aurelianis, laïcis presentibus, videntibus, una cum nobis et audientibus. In cujus rei testimonium presentibus litteris sigilla nostra duximus apponenda. Datum anno et die predictis.